দীঘা হেলিপোর্ট
দীঘা হেলিপোর্ট ভারতের পশ্চিমবঙ্গ রাজ্যের দীঘায় অবস্থিত একটি হেলিপোর্ট। ২৩ ডিসেম্বর ২০১৫-এ মুখ্যমন্ত্রী মমতা বন্দ্যোপাধ্যায় এই নতুন স্থাপনাটির উদ্বোধন করেছিলেন। ২৬ ডিসেম্বর ২০১৫-এ এই হেলিপোর্টের বাণিজ্যিক পরিষেবা শুরু হয়েছিল। পশ্চিমবঙ্গ সরকারের মালিকানাধীন এই হেলিপোর্টটি দেশের প্রথম হেলিপোর্ট। এর আয়তন ২৫ একর (১,০০,০০০ মি২) এবং এটি দীঘা সমুদ্র সৈকত থেকে কয়েক কিলোমিটার দূরে অবস্থিত। কেবল রবিবারে কলকাতার বেহালা থেকে দীঘায় হেলিকপ্টার উড়ান পরিচালিত হয়। হেলিকপ্টারে কলকাতা থেকে দীঘা যেতে প্রায় ৪০–৪৫ মিনিট লাগে।